Клуб Серо Портењо

Клуб Серо Портењо (на шпански: Club Cerro Porteño ) е меѓу најпопуларните парагвајски фудбалски тимови. Тој е од населбата Обреро на главниот град Асунсион.

Со 27 освоени титули во Парагвај тој се наоѓа на 2-ро место по тој показател веднаш зад Олимпија.

Историја
Серо Портењо е основан на 1 октомври 1912 година од Сузана Нуњес и други млади студенти. Во тоа време, политичкиот живот во земјата е многу нестабилен, со континуирано непријателство меѓу 2-те водечки партии - Колорадската и Либералната. Како симбол на обединување и пријателството меѓу сите парагвајци основачите на тимот решаваат клупските бои да бидат во боите на двете партии - црвена (на Колорадската партија) и сина (на Либералната партија). Подоцна, за да може тимот да биде припокриен во боите на парагвајското знаме за боја на шорцевите е избрана белата.

Клубот е наречен на рид, крај кој Парагвајската армија постигнала една од најголемите свој победи. Битката се водела помеѓу Аргентинци, родени во Буенос Аирес (т.н. портењос ) во близина на ридот Мбае (на шпански: Серо Мбае , а битката била позната како рид Портењо - или Серо Портењо ) на 19 јануари 1811 година. Иако не добиваат поддршка од Шпанците, чија колонија е земјата, парагвајците сепак успеале да надвладеат над Аргентинците.
"Серо Портењо" е познат како "тим на народот", бидејќи голем дел од неговите обожаватели се претставници на работничката класа, додека навивачите на вечниот непријател Олимпија се главно од погорните слоеви на општеството. Поради тоа се смета дека "Серо Портењо" е тимот со најмногу навивачи во земјата.

Со годините "Серо Портењо" се утврдува и се вбројува меѓу доминантните тимови во Парагвај. За сметка на тоа, сепак му недостасуваат меѓународни успеси. Иако има 32 учества на Копа Либертадорес најдобрoтo нивно достигнување се 5-те 1/2-финалиња. Од 4 учества на Копа Судамерикана "Серо Портењо" еднаш стигнал до 1/4-финалето и тоа му е најдобар успех во ова натпреварување.

 Играчи 
 Моментален Состав 

 Титули 
 Примера Дивизион (29) : 1913, 1915, 1918, 1919, 1935, 1939, 1940, 1941, 1944, 1950, 1954, 1961, 1963, 1966, 1970, 1972, 1973, 1974, 1977, 1987, 1990, 1992, 1994, 1996, 2001, 2004, 2005, 2009 Апертура, 2012 Апертура

Надворешни врски
Официјално мрежно место на Серо Портењо 
Foro de Cerro Porteño Site
La Plaza Site 

Серо Портењо